pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-เนปาล พร้อมผลักดันความร่วมมือทางเศรษฐกิจระหว่างกัน ให้เกิดผลเป็นรูปธรรมมากขึ้น
วันพุธที่ 19 กุมภาพันธ์ 2563
ไทย-เนปาล พร้อมผลักดันความร่วมมือทางเศรษฐกิจระหว่างกัน ให้เกิดผลเป็นรูปธรรมมากขึ้น
ไทย-เนปาล พร้อมผลักดันความร่วมมือทางเศรษฐกิจระหว่างกัน ให้เกิดผลเป็นรูปธรรมมากขึ้น
วันนี้ (19 กุมภาพันธ์ 2563) เวลา 14.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายคเณศ ประสาท ธกาล (H.E. Mr. Ganesh Prasad Dhakal) เอกอัครราชทูตสหพันธ์สาธารณรัฐประชาธิปไตยเนปาลประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ สรุปสาระสําคัญดังนี้
นายกรัฐมนตรีกล่าวต้อนรับและแสดงความยินดีกับเอกอัครราชทูตสหพันธ์สาธารณรัฐประชาธิปไตยเนปาลประจําประเทศไทยในโอกาสเข้ารับหน้าที่ พร้อมทั้งชื่นชมความสัมพันธ์อันใกล้ชิดกว่า 61 ปี ระหว่างไทยกับเนปาล ซึ่งผูกพันกันด้วยศาสนาและวัฒนธรรมกว่า 2,000 ปี ทั้งนี้ นายกรัฐมนตรีเชื่อมั่นว่าเอกอัครราชทูตฯ จะมีบทบาทสําคัญในการส่งเสริมความร่วมมือและความสัมพันธ์ระหว่างกันให้แน่นแฟ้นมากยิ่งขึ้น ตลอดจนแสดงความขอบคุณรัฐบาลเนปาลที่ให้การต้อนรับอย่างอบอุ่นเมื่อครั้งเดินทางเข้าร่วมการประชุมสุดยอด BIMSTEC ครั้งที่ 4 ณ กรุงกาฐมาณฑุ เมื่อเดือนสิงหาคม 2561
เอกอัครราชทูตฯ ขอบคุณนายกรัฐมนตรีที่สละเวลาให้เข้าพบในวันนี้ ยืนยันพร้อมสานต่อความร่วมมือระหว่างไทยกับเนปาลให้มีความใกล้ชิดมากขึ้นในทุกมิติ โดยเฉพาะด้านการค้าการลงทุน และการท่องเที่ยว พร้อมขอให้รัฐบาลไทยสนับสนุนภาคเอกชนให้เข้าไปลงทุนในเนปาลมากขึ้น โดยเฉพาะในสาขาการบริการและการท่องเที่ยว ซึ่งฝ่ายไทยมีความเชี่ยวชาญ นอกจากนี้ เอกอัครราชทูตฯ ยินดีที่นักท่องเที่ยวไทยเดินทางมายังเนปาลมากขึ้น พร้อมขอให้ไทยพิจารณาส่งเสริมสายการบินของไทยให้มีเที่ยวบินตรงมายังลุมพินีวัน เพื่ออํานวยความสะดวกให้แก่ชาวไทยที่เดินทางไปแสวงบุญ โดยรัฐบาลเนปาลพร้อมให้การต้อนรับและอํานวยความสะดวกเป็นอย่างดี
ทั้งสองฝ่ายเห็นพ้องขยายโอกาสในการเพิ่มความร่วมมือด้านเศรษฐกิจระหว่างกัน โดยทางด้านการค้า ไทยสนับสนุนให้เนปาลใช้ประโยชน์จากสิทธิพิเศษทางการค้า Duty Free, Quota Free (DFQF) ที่รัฐบาลไทยให้สิทธิแก่เนปาลเพื่อเพิ่มปริมาณการค้าและลดปัญหาความไม่สมดุลทางการค้าระหว่างกัน ทางด้านการลงทุน ทั้งสองหวังว่า ความสําเร็จในการร่วมลงทุนระหว่างภาคเอกชนไทยกับเนปาลที่ผ่านมา จะเป็นแรงจูงใจให้นักธุรกิจไทยสนใจเข้าไปลงทุนในเนปาลมากขึ้น นอกจากนี้ ไทยยินดีร่วมมือกับเนปาลในการเป็นหุ้นส่วนเพื่อการพัฒนาในสาขาต่าง ๆ ที่จะเป็นประโยชน์ร่วมกัน
**********************************
รัฐบาลไทย-ข่าวทำเนียบรัฐบาล-มาตรการช่วยเหลือด้านสินเชื่อสำหรับลูกหนี้ ที่ไม่มีประวัติค้างหนี้
วันจันทร์ที่ 6 เมษายน 2563
มาตรการช่วยเหลือด้านสินเชื่อสําหรับลูกหนี้ ที่ไม่มีประวัติค้างหนี้
วันศุกร์ที่ 3 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดมาตรการช่วยเหลือด้านสินเชื่อให้กลุ่มลูกหนี้บัตรเครดิต สินเชื่อเงินสดหมุนเวียน สินเชื่อส่วนบุคคล สินเชื่อเช่าซื้อ ลีสซิ่ง สินเชื่อบ้านและสินเชื่อธุรกิจ SMEs เพื่อลดภาระการผ่อนส่งหนี้ของประชาชน และเสริมสภาพคล่องให้กับธุรกิจ SMEs โดยต้องไม่เป็นลูกหนี้ NPL หรือค้างชําระหนี้เกินกว่า 90 วัน จะได้รับความช่วยเหลือ เช่น ลดอัตราผ่อนชําระจากเดิมร้อยละ 10 เหลือ ร้อยละ 5 / เลื่อนการชําระเงินต้นและดอกเบี้ย เป็นเวลา 3 เดือน หรือพักชําระหนี้เงินต้น เป็นเวลา 6 เดือน เป็นต้น โดยมีผลตั้งแต่งวดการชําระหนี้ วันที่ 1 เม.ย. 2563 ผู้สนใจสามารถศึกษาข้อมูลเพิ่มเติมได้ที่เว็บไซต์ หรือ call center ของธนาคารหรือสถาบันการเงินที่ใช้บริการ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสิน เตือนระวังมิจฉาชีพแฝงตัวในสื่อโซเชียล [กระทรวงการคลัง]
วันศุกร์ที่ 3 เมษายน 2563
ออมสิน เตือนระวังมิจฉาชีพแฝงตัวในสื่อโซเชียล [กระทรวงการคลัง]
ธนาคารออมสิน เตือนลูกค้าและประชาชนให้ระวังมิจฉาชีพแฝงตัวทักไลน์/เฟสบุ๊ค หลอกถามข้อมูลทางการเงิน เช่น เลขที่บัญชีเงินฝาก เลขบัตรประชาชน รหัสผ่าน MyMo และรหัสผ่าน OTP อย่าให้ข้อมูลทางด้านการเงินแก่บุคคลอื่นผ่านทางโทรศัพท์และสื่อโซเชียลเด็ดขาด
รายงานข่าวจากธนาคารออมสินแจ้งว่า หลังจากธนาคารออมสินได้เผยแพร่ข่าวมาตรการช่วยเหลือลูกค้าสินเชื่อ ด้วยการพักชําระหนี้เงินต้นและดอกเบี้ยอัตโนมัติ 3 เดือน เพื่อช่วยเหลือลูกค้าที่ได้รับผลกระทบจากการแพร่ระบาดของเชื้อไวรัส Covid-19 และได้รับความสนใจจากประชาชนเข้าไปแสดงความคิดเห็นและแสดงทัศนคติผ่านสื่อโซเชียลมากมาย ท่ามกลางภาวะวิกฤตหลายๆด้านที่คนไทยกําลังเผชิญอยู่อย่างยากลําบาก รัฐบาลโดยกระทรวงการคลัง ตลอดทั้งสถาบันการเงินของรัฐและธนาคารพาณิชย์ ได้ระดมทุ่มเทสรรพกําลังร่วมกันออกมาตรการให้ความช่วยเหลือด้านการเงินแก่พี่น้องประชาชนอย่างต่อเนื่อง เพื่อร่วมกันฝ่าฟันอุปสรรคให้ผ่านพ้นวิกฤตในครั้งนี้ไปได้
จากสถานการณ์ข้างต้น ได้มีกลุ่มมิจฉาชีพ แฝงตัวอยู่ในสื่อโซเชียล โดยได้ปลอมเพจและไลน์ ธนาคารออมสินGSB Societyและเข้าไปแสดงความคิดเห็นพร้อมชักชวนให้เป็นเพื่อนในไลน์ เสมือนว่าตนเองเป็นพนักงานธนาคารที่จะให้คําแนะนํา ให้ความช่วยเหลือได้และหลอกถามข้อมูลทางการเงิน เช่น ขอทราบเลขที่สมุดบัญชีเงินฝาก เลขที่บัตรประจําตัวประชาชน รหัสผ่าน MyMo และรหัสผ่าน OTP สุดท้ายอาจสวมรอยถอนเงินออกจากบัญชีได้ ทั้งนี้ธนาคารได้เฝ้าระวังและติดตามความเคลื่อนไหวไลน์และเฟสบุ๊คแฟนเพจที่มีการนําโลโก้ธนาคารออมสินไปใช้ในสื่อโซเชียลอย่างใกล้ชิด หากทําให้ธนาคารเกิดความเสียหายแก่ภาพลักษณ์และชื่อเสียง ธนาคารจะดําเนินตามกฎหมาย
ขอให้ลูกค้าและประชาชนสังเกตไลน์GSB Societyของจริง จะต้องมีโล่สีเขียว (พื้นเขียวมีดาวห้าแฉกตรงกลาง) แสดงการเป็นแอคเคาท์พรีเมียม ซึ่งได้รับการรับรองจากบริษัทไลน์(ไทยแลนด์) วางไว้ด้านหน้าตัวอักษรคําว่า GSB Society ส่วนเพจเฟสบุ๊คGSB societyของจริง จะต้องมีสัญลักษณ์เครื่องหมาย วงกลมเล็กๆ สีน้ําเงิน มีเครื่องหมายถูกอยู่ตรงกลาง ต่อท้ายตัวอักษรคําว่า GSB Society หากสังเกตไม่พบคุณลักษณะตามรายละเอียดข้างต้น ถือว่าเป็นไลน์และเฟสบุ๊ค GSB Society ปลอม
ธนาคารออมสิน จึงขอเตือนลูกค้าและประชาชนอย่าให้ข้อมูลทางด้านการเงินแก่บุคคลอื่น เช่น เลขที่สมุดบัญชีเงินฝาก เลขที่บัตรประจําตัวประชาชน รหัสผ่าน MyMo หรือแม้แต่รหัส ATM และรหัสผ่าน OTP แก่ผู้ใดทราบเด็ดขาด และธนาคารขอเรียนว่า มาตรการพักชําระหนี้เงินต้นและดอกเบี้ยอัตโนมัติ 3 เดือน ของธนาคารในครั้งนี้ เป็นการดําเนินการผ่านระบบคอมพิวเตอร์ ธนาคารไม่มีนโยบายให้เจ้าหน้าที่ติดต่อขอหลักฐานใดๆ มายืนยันเพิ่มเติมทั้งสิ้น หากลูกค้ามีข้อสงสัยสามารถติดต่อสาขาที่ท่านใช้บริการอยู่ หรือศูนย์ลูกค้าสัมพันธ์ Call Center 1115
รัฐบาลไทย-ข่าวทำเนียบรัฐบาล-ก.แรงงาน ออกมาตรการช่วยเหลือเยียวยาผู้ประสบอุทกภัยก่อนและหลังน้ำลด
วันอังคารที่ 1 สิงหาคม 2560
ก.แรงงาน ออกมาตรการช่วยเหลือเยียวยาผู้ประสบอุทกภัยก่อนและหลังน้ําลด
“อนันต์ชัย” โฆษกแรงงาน เผย “บิ๊กบี้” ห่วงใย ผู้ประสบอุทกภัย กําชับหน่วยงานในสังกัดเร่งช่วยเหลือประชาชน ลูกจ้าง นายจ้างที่ได้รับผลกระทบ อาทิ สนับสนุนรถบรรทุกขนย้ายสิ่งของและประชาชน บริการสถานที่พักพิงชั่วคราว
“อนันต์ชัย” โฆษกแรงงาน เผย “บิ๊กบี้” ห่วงใย ผู้ประสบอุทกภัย กําชับหน่วยงานในสังกัดเร่งช่วยเหลือประชาชน ลูกจ้าง นายจ้างที่ได้รับผลกระทบ อาทิ สนับสนุนรถบรรทุกขนย้ายสิ่งของและประชาชน บริการสถานที่พักพิงชั่วคราว ขอความร่วมมือนายจ้างผ่อนผันเวลาทํางาน โดยไม่ถือเป็นวันลา ขยายหรือเลื่อนเวลาการจ่ายเงินสมทบ โดยไม่เสียเงินเพิ่ม พร้อมฟื้นฟูอาชีพ จ้างงานเร่งด่วนและพัฒนาทักษะฝีมือภายหลังน้ําลด
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า พล.อ. ศิริชัย ดิษฐกุล รัฐมนตรีว่าการกระทรวงแรงงาน มีความห่วงใยพี่น้องประชาชนที่ได้รับผลกระทบจากอุทกภัยในหลายพื้นที่ โดยได้ให้ทุกหน่วยงานในสังกัดกระทรวงแรงงานกําหนดมาตรการช่วยเหลือผู้ประสบอุทกภัยทั้งก่อนและภายหลังน้ําลด รวมทั้งสํารวจข้อมูลสถานประกอบกิจการ และลูกจ้างที่ได้รับผลกระทบเพื่อบรรเทาความเดือดร้อน
นายอนันต์ชัย กล่าวว่า มาตรการช่วยเหลือผู้ประสบอุทกภัยของกระทรวงแรงงาน ได้แก่ บริการอาหารและน้ําดื่มให้แก่พี่น้องประชาชนที่ได้รับผลกระทบร่วมกับหน่วยงานในพื้นที่ สนับสนุนรถบรรทุกเพื่อขนย้ายสิ่งของและประชาชน บริการสถานที่พักพิงชั่วคราว ขอความร่วมมือจากนายจ้างให้ผ่อนผันเวลาทํางาน หรืออนุญาตให้ลูกจ้างที่ไม่สามารถมาทํางานได้ตามปกติเนื่องจากที่พักอาศัยถูกน้ําท่วมหรือมีปัญหาเรื่องการเดินทางสามารถหยุดงานโดยไม่ถือเป็นวันลา จัดรถ Mobile Unit เพื่อประชาสัมพันธ์ตําแหน่งงานและรับสมัครงาน ฝึกอาชีพให้แก่ผู้ได้รับผลกระทบจากอุทกภัยจัดให้มีบริการฝึกอบรมฟื้นฟูอาชีพ ซ่อมรถจักรยานยนต์ เครื่องใช้ไฟฟ้าและอุปกรณ์เครื่องยนต์เล็กเครื่องมือทางการเกษตรที่เสียหายจากน้ําท่วม ตรวจสอบความปลอดภัยในสถานประกอบกิจการ เพื่อแนะนําให้ปรับปรุงแก้ไขก่อนเริ่มทํางาน ขยายหรือเลื่อนเวลาการจ่ายเงินสมทบ โดยไม่เสียเงินเพิ่ม รวมทั้งจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพ เป็นต้น
สําหรับ จ. สกลนคร ซึ่งได้รับผลกระทบสูงสุด กระทรวงแรงงาน โดยเจ้าหน้าที่สํานักงานพัฒนาฝีมือแรงงานสกลนคร ได้ร่วมกันปรุงอาหารบรรจุใส่กล่อง และจัดหาน้ําดื่มเพื่อแจกจ่ายให้ประชาชนที่ได้รับผลกระทบเพื่อบรรเทาความเดือดร้อนในเบื้องต้น นอกจากนี้ สถาบัน/สํานักงานพัฒนาฝีมือแรงงานในพื้นที่จังหวัดที่ได้รับผลกระทบ ยังได้สนับสนุนทีมช่างเพื่อให้การช่วยเหลือซ่อมแซมอุปกรณ์ไฟฟ้า ยานยนต์และเครื่องยนต์เล็กทางการเกษตรที่ได้รับความเสียหายอีกด้วย
ทั้งนี้ ผู้ประกอบการ ลูกจ้าง ประชาชนทั่วไป สามารถขอรับบริการความช่วยเหลือ โดยสามารถติดต่อหน่วยงานในสังกัดกระทรวงแรงงาน ได้ที่สํานักงานแรงงานจังหวัด สํานักงานจัดหางานจังหวัด สํานักงานสวัสดิการและคุ้มครองแรงงานจังหวัด สถาบัน/สํานักงานพัฒนาฝีมือแรงงานจังหวัด และสํานักงานประกันสังคมทุกจังหวัดทั่วประเทศ หรือสอบถามรายละเอียดได้ที่สายด่วนกรมการจัดหางาน 1694 สายด่วนกรมสวัสดิการและคุ้มครองแรงงาน 1546
----------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
1 สิงหาคม 2560
รัฐบาลไทย-ข่าวทำเนียบรัฐบาล-CAAT หารือมาตรการควบคุมโรคกับสายการบิน ก่อนกลับมาเปิดให้บริการ [กระทรวงคมนาคม]
วันศุกร์ที่ 24 เมษายน 2563
CAAT หารือมาตรการควบคุมโรคกับสายการบิน ก่อนกลับมาเปิดให้บริการ [กระทรวงคมนาคม]
CAAT หารือมาตรการควบคุมโรคกับสายการบิน ก่อนกลับมาเปิดให้บริการ
สํานักงานการบินพลเรือนแห่งประเทศไทย (CAAT) โดยนายจุฬา สุขมานพ ผู้อํานวยการ CAAT เชิญสายการบินสัญชาติไทยและสายการบินต่างชาติ กว่า 20 สายการบิน มาประชุมเพื่อหารือทําความเข้าใจเกี่ยวกับมาตรการควบคุมโรค เพื่อเตรียมความพร้อมในการกลับมาเปิดให้บริการเที่ยวบินภายในประเทศ วันที่ 1 พฤษภาคม 2563 หลังจากที่ก่อนหน้านี้สายการบินส่วนใหญ่ได้ประกาศหยุดให้บริการชั่วคราว เพื่อป้องกันการแพร่ระบาดของโรคโควิด-19 ณ สํานักงานการบินพลเรือนแห่งประเทศไทย
ผู้อํานวยการ CAAT กล่าวว่า “แม้สถานการณ์การแพร่ระบาดของโควิด-19 ในประเทศจะลดลงและสายการบินภายในประเทศเตรียมกลับมาให้บริการได้ แต่ทุกสายการบินยังจะต้องปฏิบัติตามมาตรการการควบคุมโรคอย่างเคร่งครัด โดยให้ขายบัตรโดยสารในลักษณะที่นั่งเว้นที่นั่ง เมื่อถึงช่วงเดินทางต้องรักษาระยะห่างระหว่างผู้โดยสาร (Social Distancing) ทุกขั้นตอนตั้งแต่การเช็กอิน การขึ้นและลงเครื่องบิน จะไม่มีบริการอาหารและเครื่องดื่มระหว่างเที่ยวบิน ทั้งนี้เส้นทางที่มีระยะเวลาการบินเกินกว่า 90 นาที สายการบินจะต้องกันที่นั่งแถวหลังไว้พิเศษสําหรับแยกผู้โดยสารที่มีอาการน่าสงสัยระหว่างเที่ยวบิน
ด้านลูกเรือจะต้องสวมใส่หน้ากากอนามัย ถุงมือ และ Face shield ส่วนผู้โดยสารต้องรับผิดชอบสวมใส่หน้ากากอนามัยมาเองและใส่ตลอดเวลาการเดินทาง รวมถึงไม่สามารถนําอาหารของตนเองมารับประทานในเครื่องบินได้”
ทั้งนี้ ขอให้ผู้โดยสารตรวจสอบเที่ยวบินที่ให้บริการในประเทศกับสายการบินโดยตรง เนื่องจากอาจจะยังไม่เปิดให้บริการในทุกเส้นทาง และสามารถติดตามประกาศการเดินทางทางอากาศที่เกี่ยวกับ COVID-19 ได้ที่www.caat.or.th/corona
รัฐบาลไทย-ข่าวทำเนียบรัฐบาล-ไทยจัดประชุมแลกเปลี่ยนเรียนรู้ด้านมนุษย์พันธุศาสตร์นานาชาติภูมิภาคเอเชียแปซิฟิค ครั้งที่ 12
วันพฤหัสบดีที่ 9 พฤศจิกายน 2560
ไทยจัดประชุมแลกเปลี่ยนเรียนรู้ด้านมนุษย์พันธุศาสตร์นานาชาติภูมิภาคเอเชียแปซิฟิค ครั้งที่ 12
เช้าวันนี้ (9 พฤศจิกายน 2560) ที่โรงแรมรอยัล ออคิด เชอราตัน กรุงเทพมหานคร ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานเปิดการประชุมนานาชาติทางด้านมนุษย์พันธุศาสตร์แห่งภูมิภาคเอเชียแปซิฟิค ครั้งที่ 12
เช้าวันนี้ (9 พฤศจิกายน 2560) ที่โรงแรมรอยัล ออคิด เชอราตัน กรุงเทพมหานคร ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานเปิดการประชุมนานาชาติทางด้านมนุษย์พันธุศาสตร์แห่งภูมิภาคเอเชียแปซิฟิค ครั้งที่ 12(12thAsia-Pacific Conference on Human Genetics:APCHG 2017) จัดโดยสมาคมเพื่อเด็กพิการแต่กําเนิด (ประเทศไทย) กระทรวงสาธารณสุข สมาคมเวชศาสตร์ปริกําเนิดแห่งประเทศไทย สมาคมเวชศาสตร์มารดาและทารกในครรภ์ (ไทย) สมาคมพันธุศาสตร์แห่งประเทศไทย และสํานักงานกองทุนสนับสนุนการสร้างเสริมสุขภาพ (สสส.) โดยมีแพทย์ นักวิทยาศาสตร์และนักพันธุศาสตร์ในภูมิภาคเอเชียแปซิฟิค 8 ประเทศจํานวน 500 คนเข้าร่วมประชุมได้แก่ สิงคโปร์ ฟิลิปปินส์ ฮ่องกง อินโดนีเซีย มาเลเซีย ไต้หวัน เวียดนาม และไทย เป็นเวทีแลกเปลี่ยนวิชาการด้านมนุษย์พันธุศาสตร์ ประสบการณ์และความคิดเห็นจากแต่ละประเทศ สร้างความร่วมมือใหม่ๆ ระหว่างประเทศ และผลักดันให้เกิดการวิจัยและพัฒนาด้านพันธุกรรมมนุษย์ให้เกิดขึ้นอย่างรวดเร็ว
ศ.คลินิก เกียรติคุณ นพ.ปิยะสกล กล่าวว่า ข้อมูลจากองค์การอนามัยโลก (WHO)พบว่าการเสียชีวิตในเด็กอายุต่ํากว่า 5 ปีของภูมิภาคเอเชียตะวันออกเฉียงใต้อันดับหนึ่งคือทารกแรกเกิด สาเหตุมาจากทารกเกิดก่อนกําหนดร้อยละ 37.5 รองลงมาคือทารกมีความพิการแต่กําเนิดร้อยละ 23.9 โดยในปี2002 (2545)ได้มีการถอดรหัสพันธุกรรมของคนสําเร็จ ทําให้มีความก้าวหน้าเป็นอย่างมากในการนําข้อมูลพันธุกรรมมาใช้ป้องกันโรค ปัจจุบันมีการให้บริการตรวจพันธุกรรมตั้งแต่ทารกอยู่ในครรภ์ สามารถนําข้อมูลพันธุกรรมมาใช้เลือกยาที่เหมาะสมกับคนไข้ ซึ่งการใช้ข้อมูลพันธุกรรมจะถูกนํามาใช้ในระบบสาธารณสุขเพิ่มขึ้นอย่างต่อเนื่อง
ทั้งนี้ กระทรวงสาธารณสุข ได้กําหนดให้มีบริการสาขาทารกแรกเกิด กําหนดไว้ในการพัฒนาระบบบริการสุขภาพกระทรวงสาธารณสุข หรือService Planอาทิ การฝากครรภ์คุณภาพและห้องคลอดคุณภาพ การคัดกรองโรคหัวใจพิการแต่กําเนิด การตรวจคัดกรองทารกแรกเกิด และการป้องกันความพิการแต่กําเนิดด้วยโฟลิกในหญิงวัยเจริญพันธุ์ ซึ่งไทยจะต้องนําความรู้เหล่านี้มาใช้ในการพัฒนานโยบายThailand 4.0โดยเน้นการนําเทคโนโลยีที่เหมาะสมมาใช้ เพื่อให้เด็กไทยมีสุขภาพดี เข้าถึงการป้องกันโรคทางพันธุกรรมโดยใช้เทคโนโลยีที่คุ้มค่าตามบริบทของประเทศไทย คาดว่าในอนาคตการให้บริการตรวจทางพันธุกรรมจะมีบทบาทมากขึ้นในการให้บริการทางการแพทย์
นอกจากนี้ สถาบันสุขภาพเด็กแห่งชาติมหาราชินี กรมการแพทย์ มีบทบาทหน้าที่ในการดูแลทารกป่วยและพิการในระดับประเทศ ดูแลรักษาและฟื้นฟูสมรรถภาพทารกป่วยให้รอดชีวิต ให้เด็กมีคุณภาพชีวิตที่ดีขึ้น โดยศูนย์ดูแลทารกแรกเกิดป่วยและพิการครบวงจร สถาบันสุขภาพเด็กแห่งชาติมหาราชินี เป็นหนึ่งในหลายผลงานที่เป็นService Championของกรมการแพทย์ที่พร้อมดูแลประชาชน
****************************************** 9 พฤศจิกายน 2560
รัฐบาลไทย-ข่าวทำเนียบรัฐบาล-การจัดตั้งโครงการฟาร์มโคนมประสิทธิภาพสูง
วันศุกร์ที่ 6 ธันวาคม 2562
การจัดตั้งโครงการฟาร์มโคนมประสิทธิภาพสูง
วันศุกร์ที่ 6 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบจัดตั้งโครงการฟาร์มโคนมประสิทธิภาพสูง โดยอนุมัติเงินกู้วงเงิน 51 ล้านบาท ให้กับองค์การส่งเสริมโคนมแห่งประเทศไทย นําไปลงทุนและพัฒนาเพื่อให้เป็นศูนย์กลางการเรียนรู้และถ่ายทอดเทคโนโลยีการเลี้ยงโคนมของประเทศ รวมถึงเป็นสถานที่ศึกษาและพัฒนารูปแบบการบริหารจัดการฟาร์มด้วยเทคโนโลยี และสร้างบุคลากรมืออาชีพในการเลี้ยงโคนมในอนาคต โดยมีเป้าหมายให้เกษตรกรผู้เลี้ยงโคนม อย่างน้อยปีละ 680 คน เข้าร่วมฝึกอบรมและศึกษาดูงานในฟาร์มโคนมประสิทธิภาพสูง เพื่อให้สามารถนําความรู้ที่ได้รับไปใช้จัดการฟาร์มของตนเอง ช่วยลดต้นทุนการผลิตและเพิ่มขีดความสามารถการแข่งขันสนับสนุนให้ธุรกิจฟาร์มโคนมมีความก้าวหน้ามากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย และ EU-ABC เห็นพ้องส่งเสริมการลงทุนเพื่อการเติบโตอย่างยั่งยืน
วันจันทร์ที่ 17 กุมภาพันธ์ 2563
ไทย และ EU-ABC เห็นพ้องส่งเสริมการลงทุนเพื่อการเติบโตอย่างยั่งยืน
ไทย และ EU-ABC เห็นพ้องส่งเสริมการลงทุนเพื่อการเติบโตอย่างยั่งยืน
วันนี้ (17 กุมภาพันธ์ 2563) เวลา 13.30 น. ณ ตึกภักดีบดินทร์ ทําเนียบรัฐบาล คณะผู้แทนสภาธุรกิจสหภาพยุโรป-อาเซียน (EU-ASEAN Business Council: EU-ABC) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สรุปสาระสําคัญการหารือดังนี้
นายกรัฐมนตรีกล่าวต้อนรับและยินดีที่ได้พบกับนายปีร์กะ ตาปีโอละ (H.E. Mr. Pirkka Tapiola) เอกอัครราชทูตสหภาพยุโรปประจําประเทศไทย และคณะผู้แทนสภาธุรกิจสหภาพยุโรป-อาเซียน (EU-ABC) พร้อมขอบคุณที่ให้ความสนใจในศักยภาพทางเศรษฐกิจของไทย ทั้งนี้ ขอให้เชื่อมั่นการบริหารประเทศของรัฐบาล ซึ่งได้เดินหน้าปฏิรูปประเทศในทุกๆ ด้านอย่างเต็มที่ ยึดหลักธรรมาภิบาลและความโปร่งใส ในการบริหารประเทศเพื่อเสริมสร้างประชาธิปไตยที่เข้มแข็ง สังคมที่ปรองดอง และบ้านเมืองที่มีเสถียรภาพ
นอกจากนี้ นายกรัฐมนตรีเน้นย้ําว่า รัฐบาลได้ให้ความสําคัญกับนโยบาย Thailand 4.0 และ Thailand +1 ในการส่งเสริมและพัฒนาเศรษฐกิจ รวมไปถึงการพัฒนาโครงการเขตพัฒนาพิเศษภาคตะวันออก (EEC) และการปรับปรุงกฎระเบียบด้านการค้าและการลงทุน เพื่อรองรับการลงทุนจากนักลงทุนไทยและต่างชาติ ตลอดจนการพัฒนาอย่างยั่งยืนและการรักษาสิ่งแวดล้อม โดยมีนโยบาย “Bio-Circular-Green Economy” หรือ โมเดล BCG เพื่อสร้างคุณภาพชีวิตที่ดีของประชาชนและสร้างความยั่งยืนให้กับระบบเศรษฐกิจไทย นอกจากนี้ รัฐบาลยังให้ความสําคัญกับการพัฒนาอย่างยั่งยืนและทั่วถึง โดยเฉพาะการช่วยเหลือเกษตรกรและธุรกิจขนาดกลางและขนาดย่อม (SMEs)
โอกาสนี้ เอกอัครราชทูตสหภาพยุโรปประจําประเทศไทย ขอบคุณนายกรัฐมนตรีที่สละเวลาให้เข้าพบ ซึ่งในการนําผู้แทนภาคเอกชนยุโรปจากหลากหลายสาขาบริษัทมาเข้าเยี่ยมคารวะในวันนี้ สะท้อนถึงความเชื่อมั่นในศักยภาพของไทยในการลงทุน นอกจากนี้ มุ่งหวังว่า ไทยกับสหภาพยุโรปจะรื้อฟื้นการเจรจาความตกลงการค้า เพื่อยกระดับความสัมพันธ์ระหว่างไทยกับสหภาพยุโรปให้ครอบคลุมทุกมิติ
ขณะเดียวกัน นายโดนัลด์ เคแนก (Mr. Donald Kanak) ประธาน EU-ABC ได้กล่าวถึงความสําเร็จของการเป็นประธานอาเซียนของไทยในปี 2562 ซึ่งแสดงให้เห็นว่าไทยเป็นประเทศที่มีศักยภาพต่อการค้าและการลงทุน รวมไปถึงการเป็นศูนย์กลางเพื่อขยายธุรกิจไปในระดับภูมิภาค พร้อมยืนยันถึงความมุ่งมั่นและความพร้อมของบริษัทยุโรปที่จะเข้ามาลงทุนในไทยมากขึ้น โดยเฉพาะใน EEC
ระหว่างการหารือ นายกรัฐมนตรียังเปิดโอกาสให้ผู้แทนภาคเอกชนสหภาพยุโรป ได้ร่วมแลกเปลี่ยนความคิดเห็น ซึ่งผู้แทนภาคเอกชนยุโรป แสดงความขอบคุณที่นายกรัฐมนตรีได้แสดงวิสัยทัศน์และแนวนโยบายเศรษฐกิจไทย ทั้งนี้ นักธุรกิจยุโรปเชื่อมั่นและประสงค์จะเสริมสร้างความร่วมมือระหว่างกันให้แน่นแฟ้นมากยิ่งขึ้น
ในช่วงท้าย นายกรัฐมนตรียืนยันว่ารัฐบาลไทยพร้อมอํานวยความสะดวกแก่นักลงทุนอย่างเต็มที่ ภายใต้กรอบกฎหมายและระเบียบที่เกี่ยวข้อง ตลอดจนขอให้ EU-ABC เป็นสื่อกลางส่งต่อข้อมูลด้านศักยภาพทางเศรษฐกิจและแผนการลงทุนของไทยให้กับภาคเอกชนยุโรป
อนึ่ง คณะผู้แทน EU-ABC ที่เข้าเยี่ยมคารวะ ประกอบด้วย ผู้แทนจากบริษัทข้ามชาติของยุโรป 20 แห่ง ซึ่งมีสํานักใหญ่ตั้งอยู่ที่ เบลเยียม ฝรั่งเศส เยอรมนี เนเธอร์แลนด์ สวิตเซอร์แลนด์ และสหราชอาณาจักร ในสาขาสินค้าอุปโภคบริโภค ยาและเวชภัณฑ์ เคมีภัณฑ์ การเงินการธนาคาร ยานยนต์ การประกันภัย โลจิสติกส์ อิเล็กทรอนิกส์และซอฟต์แวร์ TV ออนไลน์ และบริษัทให้คําปรึกษาทางธุรกิจ
***************************
รัฐบาลไทย-ข่าวทำเนียบรัฐบาล-ผลการประชุม ก.พ.อ. 2/2562
วันจันทร์ที่ 4 มีนาคม 2562
ผลการประชุม ก.พ.อ. 2/2562
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 2/2562
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 2/2562 เมื่อเร็ว ๆ นี้ ที่ห้องประชุม ศ.วิจิตร ศรีสอ้าน ชั้น 5 สํานักงานคณะกรรมการการอุดมศึกษา (สกอ.) โดยมีสรุปสาระสําคัญ ดังนี้
เห็นชอบฯ แต่งตั้งศาสตราจารย์ 5 ราย
ที่ประชุมให้ความเห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่งศาสตราจารย์ และให้ความเห็นชอบการได้รับเงินประจําตําแหน่งศาสตราจารย์ จํานวน 5 ราย ดังนี้
รศ.เรณุมาศ มาอุ่นให้ดํารงตําแหน่งศาสตราจารย์ สาขาวิชาศึกษาศาสตร์ มหาวิทยาลัยเกษตรศาสตร์
รศ.อดิศร รัตนพันธ์ให้ดํารงตําแหน่งศาสตราจารย์ สาขาวิชาเภสัชศาสตร์และเทคโนโลยี มหาวิทยาลัยสงขลานครินทร์
รศ.กุลยา วิวิตเสวีให้ดํารงตําแหน่งศาสตราจารย์ สาขาวิชาภูมิศาสตร์ มหาวิทยาลัยรามคําแหง
รศ.กวีศักดิ์ จิตตวัฒนรัตน์ให้ดํารงตําแหน่งศาสตราจารย์ สาขาวิชาศัลยศาสตร์ทั่วไป มหาวิทยาลัยเชียงใหม่
รศ.วิพรรณ ประจวบเหมาะให้ดํารงตําแหน่งศาสตราจารย์ สาขาวิชาประชากรศาสตร์ จุฬาลงกรณ์มหาวิทยาลัย
ผลการพิจารณากลั่นกรองคุณสมบัติและผลงานทางวิชาการ
ที่ประชุมรับทราบสรุปผลการพิจารณากลั่นกรองคุณสมบัติและผลงานทางวิชาการ ของผู้เสนอขอกําหนดตําแหน่งผู้ช่วยศาสตราจารย์ รองศาสตราจารย์ และศาสตราจารย์ได้รับเงินเดือนขั้นสูง ของข้าราชการพลเรือนในสถาบันอุดมศึกษา ซึ่งอยู่ในระหว่างการพิจารณาของ ก.พ.อ.ระหว่างเดือนมกราคม – กุมภาพันธ์ 2562 มีจํานวนทั้งสิ้น 26 รายประกอบด้วย ตําแหน่งศาสตราจารย์และศาสตราจารย์ได้รับเงินเดือนขั้นสูง 12 ราย ตําแหน่งผู้ช่วยศาสตราจารย์และรองศาสตราจารย์ จํานวน 14 ราย
แต่งตั้งกรรมการ ก.พ.อ. และคณะกรรมการสวัสดิการข้าราชการ
ที่ประชุมรับทราบการแต่งตั้งศาสตราจารย์วิรุณ ตั้งเจริญนายกสภามหาวิทยาลัยราชภัฏอุดรธานี เป็นกรรมการข้าราชการพลเรือนในสถาบันอุดมศึกษา (ก.พ.อ.) แทนตําแหน่งที่ว่าง และประกาศสํานักนายกรัฐมนตรี ซึ่งแต่งตั้งผศ.เริงรณ ล้อมลายผู้แทนกรรมการข้าราชการพลเรือนในสถาบันอุดมศึกษา (ก.พ.อ.) เป็นกรรมการในคณะกรรมการสวัสดิการข้าราชการ ซึ่ง พล.อ.ประยุทธ์ จันทร์โอชา นายกรัฐมนตรี ได้ลงนามในประกาศ เมื่อวันที่ 10 มกราคม 2562 แล้ว
Writtenbyทิพย์สุดา ศรีษะแก้ว
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ส่งเสริมความร่วมมือด้านสุขภาพและป้องกันโรคคนวัยทำงาน
วันพฤหัสบดีที่ 19 กันยายน 2562
ส่งเสริมความร่วมมือด้านสุขภาพและป้องกันโรคคนวัยทํางาน
วันพฤหัสบดีที่ 19 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมความร่วมมือด้านสุขภาพและป้องกันโรคคนวัยทํางานในสถานประกอบการ โดยบูรณาการร่วมกันระหว่างหน่วยงานภาครัฐและเอกชน เพื่อป้องกันโรคและลดพฤติกรรมทางสุขภาพที่ก่อให้เกิดโรคเรื้อรัง และโรคจากการประกอบอาชีพกับกลุ่มคนวัยทํางานซึ่งมีบทบาทสําคัญในการขับเคลื่อนเศรษฐกิจของครอบครัวและประเทศ ปรับปรุงสารสนเทศการส่งเสริมสุขภาพและป้องกันโรค ส่งเสริมการใช้ข้อมูลร่วมกัน จัดทําชุดสุขภาพ 10 เรื่อง “ปลอดภัยดี สุขภาพดี งานดี มีความสุข ในสถานประกอบการ” เพื่อให้สถานประกอบการนําไปใช้ออกแบบกิจกรรมส่งเสริมสุขภาพให้วัยทํางานตามสภาพปัญหาและความต้องการของสถานประกอบการ ทั้งด้านสุขภาพกาย สุขภาพใจ สามารถเข้าถึงสวัสดิการได้อย่างทั่วถึงและเท่าเทียม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดสธ.เผยโรงพยาบาลในสังกัดพร้อมดูแลประชาชน 24 ชั่วโมง ตลอดเทศกาลปีใหม่
วันอาทิตย์ที่ 31 ธันวาคม 2560
ปลัดสธ.เผยโรงพยาบาลในสังกัดพร้อมดูแลประชาชน 24 ชั่วโมง ตลอดเทศกาลปีใหม่
ปลัดกระทรวงสาธารณสุขพร้อมรองปลัดกระทรวงสาธารณสุข ลงพื้นที่ตรวจเยี่ยมโดยไม่แจ้งล่วงหน้า 20 จังหวัด พบทุกแห่งพร้อมปฏิบัติงานดูแลประชาชนตลอด 24 ชั่วโมง ชี้ความร่วมมือประชารัฐที่ด่านชุมชนช่วยสกัด
ปลัดกระทรวงสาธารณสุขพร้อมรองปลัดกระทรวงสาธารณสุข ลงพื้นที่ตรวจเยี่ยมโดยไม่แจ้งล่วงหน้า 20 จังหวัด พบทุกแห่งพร้อมปฏิบัติงานดูแลประชาชนตลอด 24 ชั่วโมง ชี้ความร่วมมือประชารัฐที่ด่านชุมชนช่วยสกัด ผู้ขับขี่ที่มีพฤติกรรมเสี่ยงออกนอกหมู่บ้านโดยพบผู้ดื่มแล้วขับลดลง และประชาชนรับรู้ถึงมาตรการการตรวจแอลกอฮอล์ในเลือด
นายแพทย์เจษฎา โชคดํารงสุข ปลัดกระทรวงสาธารณสุขให้สัมภาษณ์ภายหลังการตรวจเยี่ยมสถานบริการในสังกัดกระทรวงสาธารณสุข ว่าการตรวจเยี่ยมในวันนี้ได้แบ่งสายลงพื้นที่กับท่านรองปลัดกระทรวงสาธารณสุข ในบริเวณปริมณฑล ภาคใต้ ภาคกลาง ภาคตะวันออก รวม 20 แห่ง โดยไม่ได้แจ้งล่วงหน้า เพื่อให้กําลังใจเจ้าหน้าที่และติดตามความพร้อมการทํางานดูแลประชาชนช่วงเทศกาลปีใหม่พบว่า ทุกแห่งได้เตรียมความพร้อมตามข้อสั่งการ อาทิ ศูนย์รับแจ้งเหตุและสั่งการ ระบบบริการแพทย์ฉุกเฉิน เตียงรองรับผู้ป่วยฉุกเฉิน ห้องฉุกเฉิน ห้องผ่าตัด ไอซียู ยาเวชภัณฑ์ คลังเลือด ออกซิเจน รวมทั้งระบบการส่งต่อ รถกู้ชีพ รถกู้ภัย ทีมอาสาสมัครบางแห่งมีการเสริมเจ้าหน้าที่เป็น2เท่า และในวันที่ 31ธันวาคม 2560 กับ 1 มกราคม 2561 ได้ขอความร่วมมือจากเจ้าหน้าที่ทหาร และตํารวจช่วยดูแลความปลอดภัยของประชาชนที่ห้องฉุกเฉินเป็นกรณีพิเศษ
“ขอขอบคุณการมีส่วนร่วมของภาคประชารัฐ ท้องถิ่น และอาสาสมัครสาธารณสุข (อสม.) ที่ให้ความร่วมมือในการตั้งด่านชุมชนในการตรวจตราและการออกหน่วยเคลื่อนที่ ตระเวนไปยังจุดเสี่ยงต่างๆ เพื่อสกัดกั้นและป้องปรามผู้ที่มีพฤติกรรมเสี่ยงไม่ให้ออกมาขับขี่รถบนท้องถนน เช่น ไม่สวมหมวกกันน็อค ดื่มแล้วขับ เป็นต้นโดยพบว่ามีการดื่มแอลกอฮอล์แล้วขับขี่ยานพาหนะลดลง และประชาชนรับรู้ถึงมาตรการตรวจแอลกอฮอล์ในเลือดหากเกิดอุบัติเหตุจากการดื่มแล้วขับซึ่งจะช่วยลดการบาดเจ็บจากการจราจรลงได้ ทั้งนี้ กองสาธารณสุขฉุกเฉิน สํานักงานปลัดกระทรวงสาธารณสุขพร้อมให้การสนับสนุนยา เวชภัณฑ์ แก่โรงพยาบาลในสังกัดทั่วประเทศ ตลอด 24 ชั่วโมง” หากมีเหตุฉุกเฉินต้องการความช่วยเหลือทางการแพทย์แจ้ง1669 ตลอด24ชั่วโมง